شەفەق نیوز/ چیرۆک وباس کاوەی کورد فەیلی لە
فیلمە جهانیەگەی مووسڵ ک لایەن تووڕ نێتفلیکس بەرهەم کریا، ولەی دویاییە لەبان سەکو
ئەلیکتڕۆنیی بڵاوی کرد، ئەو دەورە دزاقەو بوی.
فیلمەگە کاوەی گەنج لە یەکەم گرتەگەی
نشاندا، لە رویوەڕوبینگ لەنوای کەسەیلیگ لە ریخریاگ داعش، و ئیجا فەرماندەی فیرقەگە
داوا لەلی کەێد بچوودە ناو هێزەیل دەسوەردان زوینە، تا تۆڵەی ئاموزاگەی بسینێد، ک
وەدەس تیرۆرستەگان کوشیا، تا دەور گرنگیگ لە ئەرک رزگارکرن شارەگە بڕانێد.
رەخنەگرەگان رایەیل جووراجور داشتن لەبان ئەو
فیلمە ک ماسیۆ کارناهان دەرهێنانی کرد، و دەرهێنەر عراقی محمد دەڕاجی وکەسەیلیگ تر
بەشداری بوین، ک خوەی یەکەم فیلمە و تەواوەتی وەزاووان عەرەوەدی وەتایبەت وە زاراوەی
عراقی تەواو بوود، و فیلمەگە لە فیشتڤاڵ سینەمایی بوندقیە لە ساڵ گوزەیشتە هەل کریا.
فیلمەگەی مووسڵ، باس لە کەرتیگ تایبەت لە هێزە
عراقیەگان کەێد، ک جەنگ دژوە ریخریاگ دەوڵەت ئیسلامی کەن، لەناوبەین ٢٠١٦ و ٢٠١٧ ئەرا
رزگارکردن شار مووسڵ.
و بەرهەمکارەیل فیلمەگە دوو برا ئەنتۆنی و جۆ
رۆسو بوین، و دویای ٤ مانگ لە رزگارکردن مووسڵ لە دەس ریخریاگ داعش لە کانون یەکەم
٢٠١٧، وە نهێنی لە وڵات مەغریب تۆمار کریا، لەوەر هووکارەیلیگ ئەمنی، وەگەرد تاخمیگ
عراقی.
